CELEX: C2005/045/17
Language: sl
Date: 2005-02-19 00:00:00
Title: Sodba Sodišča (peti senat) z dne 16. decembra 2004 v zadevi C-516/03: Komisija Evropskih skupnosti proti Italijanski republiki (Neizpolnitev obveznosti države — Okolje — Ravnanje z odpadki — Odlagališče Campolungo (Ascoli Piceno) — Direktiva 75/442/EGS, spremenjena z Direktivo 91/156/EGS — Člena 4 in 8)

19.2.2005   
            
            
               SL
            
            
               Uradni list Evropske unije
            
            
               C 45/9
            
         
      SODBA SODIŠČA
   
   (peti senat)
   z dne 16. decembra 2004
   v zadevi C-516/03: Komisija Evropskih skupnosti proti Italijanski republiki (1)
   
   (Neizpolnitev obveznosti države - Okolje - Ravnanje z odpadki - Odlagališče Campolungo (Ascoli Piceno) - Direktiva 75/442/EGS, spremenjena z Direktivo 91/156/EGS - Člena 4 in 8)
   (2005/C 45/17)
   Jezik postopka: italijanščina
   V zadevi C-516/03, katere predmet je tožba zaradi neizpolnitve obveznosti na podlagi člena 226 ES, vložena dne 9. decembra 2003, Komisija Evropskih skupnosti (zastopnika: R. Amorosi in M. Konstantinidis) proti Italijanski republiki (zastopnika: I.M. Braguglia, skupaj z M. Fiorilli), je Sodišče (peti senat) v sestavi C.Gulmann, v funkciji predsednika petega senata, R. Schintgen in J. Klučka (poročevalec), sodnika, generalna pravobranilka: C. Stix-Hackl, sodni tajnik: R. Gras, dne 16. decembra 2004 razglasilo sodbo, katere izrek se glasi:
   
               1)
            
            
               S tem, da ni sprejela potrebnih ukrepov za zagotovitev take predelave ali odstranjevanja odpadkov, odloženih na odlagališču Campolungo, ki se nahaja v občini Ascoli Piceno (Italija), ki ne ogrožajo zdravja ljudi in brez uporabe postopkov ali načinov, ki bi lahko škodovali okolju, ter s tem, da ni sprejela potrebnih ukrepov za zagotovitev, da imetnik odpadkov, ki so odloženi na tem odlagališču, preda svoje odpadke zasebnemu ali javnemu zbiralcu odpadkov ali podjetju, ki izvaja postopke, naštete v prilogah II A ali II B Direktive Sveta 75/442/EGS z dne 15. julija 1975 o odpadkih, ki je bila spremenjena z Direktivo Sveta 91/156/EGS z dne 18. marca 1991, ali da sam predela in odstrani odpadke, Italijanska republika ni izpolnila obveznosti iz členov 4 in 8 omenjene direktive.
            
         
               2)
            
            
               Italijanski republiki se naloži plačilo stroškov.
            
         
      (1)  UL C 59, 6.3.2004.